ოორუე დაკოტა (North Dakota, Nd), შტატი ააშ-ს, იდვალუაფუ ოორუე-ბჟადალიშ ცენტრალურ რეგიონს. ჯოხოქ გიადჷ დაკოტაშ თურეფიშ მეჯინათ, მუთ „მაჸალეს“ ვარდა “მორსხუეს“ შანენს. 1738-1740 წანეფსი ათე ტერიტორია გიმირკვიუ კანადაშ ექსპედიციაქ (ვერენდრიე). 1803 – ლუიზიანაშ გიმოჩამათ გინირთჷ ააშ-იშ ნორთო. 1861 – დაკოტაშ ტერიტორიაშ ნორთი რე, 1889 წანაშე ააშ-იშ შტატი რე. თაქ ბრელი გერმანალი დო ნორვეგიალ ახალმახორუეფქ მორთეს.